text: V I.
  Sequitur non minus ardua, quàm omni ex parte laudatissima, distributio populi Romani. quae, post actum diligentissimè censum, quo capita civium omnium numerata, & bona aestimata sunt, pro diversa opum uniuscujusque ratione instituta. A Servio Tullio, inquit Florus, populus Romanus in censum relatus, digestus in classes, curiis atque collegiis distributus, summâque regis sollertia ita est ordinata Respub. ut omnia pratrimonii, dignitatis, aetatis, artium, officiorumque discrimina in tabulas referrentur; ac sic maxima ci-vitas minimae domus diligentia contineretur. In eo militaris ordinis exemplum regem sequutum crediderim; quo omni castrensium multitudine in legiones, cohortes, manipulos, centurias distributâ, facilius in omnes imperium derivatur. Formam omnem distributionis istius in classes & centurias Livius ac Dionysius diligenter tradidêre; qui tamen in numero centuriarum nonnihil inter se dissentiunt. Nos eos sequuti, quo lucem aliquam majorem huic instituto foeneraremur, sequentem tabellam confecimus, & hîc exhibemus.
  
  
  {Classes CiviumCensus Class.Centuriae Class.
  {I. ditißimorumC ∞LXXX. Senior. XL. Iunior. XI. His addita. XVIII Equitum, & Fabrûm insuper duae.
  {II. ditiorumLXXV ∞XX. Senior. X. Iunior. X.
  Populus in sex classes pro diversitate opum distributus est, & classes singulae in Centurias; & harum aliae Seniorum, aliae Iuniorum.{III. divitumI ∞XX. Senior. X. Iunior. X.
  {IV. mediocriumXX ∞XX. Senior. X. Iunior. X. His additae duae tibicinum, ut vult Dionysius.
  {V. modicorum,XI ∞XXX. Senior. XV. Iunior. XV.
  {VI. tenuißimorumXI ∞ aeris minorI. Haec immunis erat à militia & tributis, ad quae priorum Claßium Centurae tenebantur.
  
  
  Centuriae igitur cxciii. fuêre. At supra fidem alicui possit videri, cum pauci fuerint ditissimi, plures mediocris fortunae, plurimi autem tenuissimae, ac proinde horum tanta multitudo in plures centurias, quam ditissimorum illud modicum corpus, dispesci potuerit, ditissimorum tamen hic plures, quàm caetorum Centurias recenseri. Verum Centuriae singulae ditiorum ex multo minori civium numero constitêre, quàm illae hominum inferioris conditionis. Caussa vero hujus instituti non una fuit.